Punts Violeta en les Festes Majors 2023
07 de juliol de 2023

L'Eliana tornarà, un any més, a comptar amb Punts Violeta durant les celebracions de les seues Festes Majors. En concret, aquests espais segurs s'instal·laran els dies 8, 15,16 i 17 de juliol en la plaça d'Europa, lloc per excel·lència de les revetles nocturnes.

La iniciativa respon a campanya de sensibilització 'l'Eliana lliure d'agressions sexistes' de l'àrea d'Igualtat, en aquest cas en ambients festius. Els Punts Violeta tenen com a objectiu  informar i fer costat a les víctimes d'agressions sexistes, així com conscienciar a la ciutadania en general sobre aquest tipus de violències.